CELEX: 31987R3193
Language: el
Date: 1987-10-26 00:00:00
Title: Κανονισμός (ΕΟΚ) αριθ. 3193/87 της Επιτροπής της 26ης Οκτωβρίου 1987 που ανοίγει την αγορά στην παρέμβαση για τους ηλιανθόσπορους στην Πορτογαλία

Avis juridique important

|

31987R3193

Κανονισμός (ΕΟΚ) αριθ. 3193/87 της Επιτροπής της 26ης Οκτωβρίου 1987 που ανοίγει την αγορά στην παρέμβαση για τους ηλιανθόσπορους στην Πορτογαλία  

Επίσημη Εφημερίδα αριθ. L 304 της 27/10/1987 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 3193/87 ΤΗΣ ΕΠΙΤΡΟΠΗΣ  της 26ης Οκτωβρίου 1987  που ανοίγει την αγορά στην παρέμβαση για τους ηλιανθόσπορους στην Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 26 παράγραφος 3,  τον κανονισμό αριθ. 282/67/ΕΟΚ της Επιτροπής της 11ης Ιουλίου 1967 περί των λεπτομερειών παρεμβάσεως για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2933/87 (4), και ιδίως το άρθρο 2 παράγραφος 2,  Εκτιμώντας:  ότι το άρθρο 2 του κανονισμού αριθ. 282/67/ΕΟΚ προβλέπει τους όρους που επιτρέπουν το άνοιγμα της αγοράς στην παρέμβαση για τους ηλιανθόσπορους· ότι ειδικοί όροι για την Πορτογαλία προβλέπονται στην παράγραφο 7 του εν λόγω άρθρου·  ότι οι τιμές αγοράς που διαπιστώθηκαν στην Πορτογαλία για τους ηλιανθόσπορους είναι κατώτερες από τις τιμές παρεμβάσεως· ότι πρέπει συνεπώς, σύμφωνα με το άρθρο 2 του κανονισμού αριθ. 282/67/ΕΟΚ, να αποφασισθεί η αγορά στην παρέμβαση των σπόρων αυτών στο εν λόγω κράτος μέλος·  ότι κατ' εφαρμογή του άρθρου 6 του κανονισμού (ΕΟΚ) αριθ. 1569/72 του Συμβουλίου της 20ής Ιουλίου 1972 περί ειδικών μέτρων για τους κραμβόσπορους, τους γογγυλόσπορους και τους ηλιανθόσπορους (5), όπως τροποποιήθηκε τελευταία από τον κανονισμό (ΕΟΚ) αριθ. 1869/87 (6), ο οργανισμός παρεμβάσεως κάθε κράτους μέλους μπορεί να αγοράσει τους σπόρους που συγκομίζονται στο έδαφος του ίδιου κράτους μέλους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο οργανισμός παρεμβάσεως της Πορτογαλίας αγοράζει τους ηλιανθόσπορους που έχουν συγκομισθεί στο εν λόγω κράτος μέλος και προσφέρονται στα κέντρα παρεμβάσεως, με τους όρους που προβλέπονται στον κανονισμό αριθ. 282/67/ΕΟΚ.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Οκτωβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Οκτωβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 183 της 3. 7. 1987, σ. 7.  (3) ΕΕ αριθ. 151 της 1. 7. 1967, σ. 1.  (4) ΕΕ αριθ. L 278 της 1. 10. 1987, σ. 46.  (5) ΕΕ αριθ. L 167 της 25. 7. 1972, σ. 9.  (6) ΕΕ αριθ. L 176 της 1. 7. 1987, σ. 30.